1. **DOKUMENTA MĒRĶIS**
2. "INVL Life" UADB (turpmāk - Sabiedrība) Baltijas darba meklētāju reģistra apraksts (turpmāk - Noteikumi) nosaka Kandidātu personas datu apstrādes kārtību un sniedz informāciju par to, kādus Kandidātu datus un uz kāda pamata Sabiedrība ievāc un apstrādā, kādiem procesiem tos izmanto, kāds ir to glabāšanas laiks, kā arī citu saistītu informāciju.
3. Kandidātu personas dati tiek apstrādāti saskaņā ar Vispārīgo datu aizsardzības regulu (ES) 2016/679 (VDAR), Personas datu tiesiskās aizsardzības likumu Lietuvā, Fizisko personu datu apstrādes likumu Latvijā un Personas datu aizsardzības likumu Igaunijā, kā arī citiem šo jomu regulējošiem tiesību aktiem.
4. **DEFINĪCIJAS UN VISPĀRĪGIE JAUTĀJUMI**
5. **Sabiedrība** ir “INVL Life” UADB ar tās filiālēm Latvijā un Igaunijā.
6. **Kandidāts** ir fiziska persona, kas pretendē uz vakanto amata vietu Sabiedrībā vai uz Sabiedrības valdes locekļa amatu, neatkarīgi no tā, vai Kandidātam uz amatu Sabiedrības valdē jābūt Sabiedrības darbiniekam vai neatkarīgam valdes loceklim, vai uz pamatfunkciju veicēja amatu, neatkarīgi no tā, vai pamatfunkciju veicējam jābūt darbiniekam vai jāveic ārpakalpojuma pamatfunkcija.
7. **Personas dati** ir jebkāda informācija par identificētu vai identificējamu fizisku personu ("datu subjekts"); identificējama fiziska persona ir persona, kuru var tieši vai netieši identificēt, balstoties uz tādu identifikatoru, kā vārds, uzvārds, dzimšanas datums, personas kods, atrašanas vieta, tiešsaistes identifikators vai viens vai vairāki šīs fiziskās personas fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktori. Kandidātu personas dati tiek apstrādāti tikai Eiropas Savienības teritorijā.
8. **Personas datu apstrāde** ir jebkura darbība vai darbību kopums, ko veic ar personas datiem vai personas datu kopumiem ar automatizētiem vai neautomatizētiem līdzekļiem, tāds, kā vākšana, reģistrēšana, organizēšana, strukturēšana, glabāšana, pielāgošana vai pārveidošana, atjaunošana, aplūkošana, izmantošana, izpaušana, nosūtot, izplatot vai citādi darot pieejamus, saskaņošana vai kombinēšana, ierobežošana, dzēšana vai iznīcināšana.
9. **Piekrišana** ir jebkura datu subjekta brīvi izteikta, konkrēta, apzināta un nepārprotama norāde par savu piekrišanu, ar kuru datu subjekts ar paziņojumu vai skaidru apstiprinošu darbību apliecina savu piekrišanu ar viņu saistīto personas datu apstrādei.
10. Citi Noteikumos lietotie termini saprotami tā, kā tie definēti Vispārīgajā datu aizsardzības regulā un citos tiesību aktos.
11. Noteikumi var tikt grozīti, papildināti un/vai atjaunināti. Jaunākā un aktuālā Noteikumu redakcija ir publicēta tīmekļa vietnēs – Lietuvā: <https://assets.invl.com/privacy-policy/INVL-Group-Privacy-Policy.pdf>; Igaunijā: <https://www.invl.ee/en/invl-life-privacy-policy/>; Latvijā: <https://invl.lv/wp-content/uploads/2022/05/Privatuma_politika_27042022_02052022.pdf>.
12. Visos datu apstrādes jautājumos, tostarp pieprasījumos par datu subjektu tiesību īstenošanu, ar Sabiedrību, kā Kandidāta personas datu pārzini, var sazināties šādos veidos:
    1. E-pasts: [cv@invl.com](mailto:cv@invl.com);
    2. Sazinoties ar Sabiedrības Datu aizsardzības speciālistu (e-pasts: [dap@invl.com](mailto:simona.dacioliene@invl.com));
    3. Pasta adreses:
       1. Lietuva - Gynėjų st. 14, 01109, Viļņa, Lietuva.
       2. Latvija – Elizabetes iela 10B-1, LV-1010, Rīga, Latvija, +371 675 03333.
       3. Igaunija - Lõõtsa 12, 11415 Tallina, Igaunija, +372 681 2300.
13. Datu pārziņa kontaktinformācija

„INVL Life“ UADB

Reģistrācijas numurs: 305859887

Reģistrētā biroja adrese: Gynėjų st. 14, 01109, Viļņa

Tālr.: [8 700 55 959](tel:%208%20700%2055%20959)

E-pasta adrese: [dap@invl.com](mailto:info@invl.com)

1. **KANDIDĀTU ATLASES ĪSTENOŠANA UN KANDIDĀTU NOVĒRTĒŠANA**
2. Veicot atlasi uz vakantajām amata vietām Sabiedrībā un novērtējot Kandidātu, Sabiedrība apstrādā šādus Kandidāta datus:
   1. vispārīga informācija par Kandidātu: vārds, uzvārds, dzimšanas datums, dzīvesvietas adrese, Kandidāta e-pasts, pasta adrese un/vai tālruņa numurs, informācija par Kandidāta darba pieredzi (darba vieta, darba periods, amats, pienākumi un/vai sasniegumi), informācija par Kandidāta izglītību (izglītības iestāde, apmācības periods, izglītība un/vai kvalifikācija), informācija par apmācību darba vietā (saņemtās apmācības, iegūtie sertifikāti), informācija par valodu zināšanām, informācijas tehnoloģijas, vadītāja apliecība (ja nepieciešama darba pienākumu veikšanai), citas kompetences, personiskās īpašības;
   2. veselības stāvokli apliecinošus dokumentus (t.i., datus par invaliditāti), lai novērtētu Kandidāta darbaspējas saskaņā ar darba drošības un veselības aizsardzības normatīvo aktu prasībām;
   3. informācija par Kandidāta nevainojamo reputāciju, lai pienācīgi pildītu normatīvajos aktos noteiktos Sabiedrības, kā licencēta finanšu tirgus dalībnieka, pienākumus;
   4. informāciju par attiecībām ar citiem uzņēmumiem, saimniecisko un komercdarbību, lai izvairītos no iespējamiem interešu konfliktiem un pārvaldītu tos;
   5. Kandidāta iepriekš norādīto un citu informāciju, ko viņš/viņa sniedzis/-gusi savā CV, motivācijas vēstulē, atbilstības un piemērotības anketā vai citos pieteikuma dokumentos un informāciju publiskajā telpā (piemēram, tiešsaistes portālos);
   6. rekomendācijas, darba devēja atsauksmes: persona, kas rekomendē vai sagādā Kandidātu, tās kontaktinformācija, rekomendācijas vai atsauksmes saturs;
   7. Kandidāta novērtējuma informācija: intervijas ar Kandidātu kopsavilkums, atlases personas (-u) atziņas un viedokļi, Kandidāta testu rezultāti.
3. Datus, kas minēti 12.2. līdz 12.4. punktos, vāc un apstrādā tikai noslēdzošajā atlases kārtā.
4. Sabiedrība vāc un apstrādā Kandidāta personas datus tikai tādā apjomā, kas nepieciešams, lai veiktu atlasi uz konkrēto darba vietu, un tādā apjomā, kādu pieļauj attiecīgie tiesību akti.
5. Ja Kandidāts sniedz Sabiedrībai datus par citu, ar viņu saistītu personu, Kandidātam par to jāinformē šīs personas un jāiepazīstina tās ar šiem Noteikumiem.
6. Juridiskais pamats 12. punktā norādīto datu (turpmāk - Dati) apstrādei var būt datu subjekta nodoms noslēgt līgumu ar Sabiedrību, Datu subjekta piekrišana apstrādāt viņa personas datus konkrētam mērķim, kā arī juridisko pienākumu izpilde. Sabiedrība var apstrādāt personas datus arī, ņemot vērā leģitīmu interešu koncepciju (piemēram, lai nodrošinātu darbības (operacionālo) risku pārvaldību) pēc tam, kad tā ir īstenojusi VDAR noteiktās prasības. Viens vai vairāki no iepriekš minētajiem juridiskajiem pamatojumiem var attiekties uz viena un tā paša Kandidāta personas datu apstrādi saskaņā ar piemērojamos tiesību aktos paredzētajiem nosacījumiem.
7. Sabiedrība vāc Kandidāta personas datus no citiem avotiem tikai ar Kandidāta atsevišķu piekrišanu. Piemēram, Sabiedrība izskatīs Kandidāta ieteikumus vai meklēs atsauksmes no Kandidāta darba devēja tikai tad, ja Kandidāts piekritīs, ka Sabiedrība sazināsies ar minēto darba devēju un/vai citu personu.
8. Ja atlases noslēgumā uz attiecīgo amatu Sabiedrība neizvēlas Kandidātu un neslēdz ar viņu darba līgumu, Sabiedrība iznīcina visus atlases nolūkos savāktos personas datus, ja vien Kandidāts nepiekrīt, ka viņa dati tiek iekļauti Sabiedrības Kandidātu datubāzē.
9. Ja Kandidāts piekrīt tikt iekļauts Sabiedrības Kandidātu datubāzē un saņemt informāciju par turpmākajiem Sabiedrības vai INVL ieguldījumu pārvaldes un dzīvības apdrošināšanas grupas uzņēmumu veiktajiem darbinieku meklējumiem un atlasēm, Sabiedrība turpinās apstrādāt 12. punktā norādītos Kandidāta datus Kandidātu datubāzē. Dati tiks apstrādāti ne ilgāk kā 12 mēnešus pēc atlases beigām.
10. Pēc atlases Kandidātam ir tiesības iebilst pret savu datu iekļaušanu un turpmāku apstrādi Kandidātu datubāzē, un Kandidāts jebkurā laikā var atsaukt savu piekrišanu un pieprasīt savu datu dzēšanu no Kandidātu datubāzes.
11. Kandidāta personas datu glabāšana ilgāk, nekā noteikts Noteikumos, var tikt veikta tikai uz likumā paredzētajiem pamatojumiem.
12. **DATU SAŅEMŠANAS AVOTI**
13. Parasti Sabiedrība Kandidāta datus saņem tieši no Kandidāta, kad Kandidāts atsaucas uz Sabiedrības darba sludinājumu un/vai iesniedz savu CV, Kandidāta anketu un/vai citus pieteikuma dokumentus (CV, motivācijas vēstuli utt.).
14. Informāciju par Kandidātu, viņa dzīves aprakstu un/vai citus pieteikuma dokumentus Sabiedrība var iegūt arī no struktūrām, kas sniedz darba meklēšanas, atlases un/vai starpniecības pakalpojumus, piemēram, no nodarbinātības aģentūrām, darba meklēšanas portāliem, specializētiem karjeras sociālajiem tīkliem (piemēram, "Linkedin").
15. Sabiedrība var arī iegūt noteiktu informāciju par Kandidātu no trešajām personām, piemēram, no personām, kas rekomendē Kandidātu, no pašreizējiem vai bijušajiem darba devējiem vai no publiskiem avotiem. Tomēr Sabiedrība ievāks informāciju no trešajām personām tikai tad, ja Kandidāts piekritīs, ka Sabiedrība var sazināties ar Kandidāta norādīto darba devēju un/vai citu personu un saņemt ieteikumu vai atsauksmes par Kandidātu.
16. **INFORMĀCIJAS IZPAUŠANA TREŠAJĀM PERSONĀM**
17. Sabiedrība var nodot Kandidātu datus apstrādei trešajām personām, kas palīdz Sabiedrībai atlasīt Kandidātus vai sniedz pakalpojumus, kuri saistīti ar Kandidātu atlasi, novērtēšanu un Sabiedrības iekšējo administrēšanu. Šādas personas var būt personāla atlases un/vai novērtēšanas pakalpojumu sniedzēji, datubāžu programmatūras nodrošinātāji, datubāžu administrēšanas pakalpojumu sniedzēji utt. Katrā gadījumā mēs sniedzam datus datu apstrādātājam tikai tādā apjomā, kas nepieciešams konkrēta pasūtījuma izpildei vai konkrēta pakalpojuma sniegšanai. Mūsu izmantotie datu apstrādātāji drīkst apstrādāt Kandidāta personas datus tikai saskaņā ar Sabiedrības norādījumiem un nedrīkst tos izmantot citiem mērķiem vai nodot citām personām bez Sabiedrības piekrišanas. Turklāt tiem ir jānodrošina Kandidāta datu drošība saskaņā ar piemērojamiem tiesību aktiem un ar Sabiedrību noslēgtajiem līgumiem.
18. Sabiedrība var arī sniegt Kandidātu datubāzē apstrādātos personas datus INVL ieguldījumu pārvaldes un dzīvības apdrošināšanas grupas sabiedrībām, ja Sabiedrība uzskata, ka Kandidāts var būt piemērots darbam minētajās sabiedrībās, un Kandidāts ir devis savu piekrišanu.
19. Datus var nodot arī kompetentajām iestādēm vai tiesībaizsardzības iestādēm, vai uzraudzības iestādēm, bet tikai pēc to pieprasījuma un tikai tad, ja to pieprasa piemērojamie tiesību akti vai tiesību aktos paredzētajos gadījumos, kad Kandidāta iecerētajam amatam ir nepieciešams uzraudzības iestādes apstiprinājums vai uzraudzības iestādes informēšana.
20. **kandidāta TIESĪBAS**
21. Kandidātam ir tiesības saņemt no Sabiedrības apstiprinājumu par to, vai Sabiedrība apstrādā Kandidāta personas datus, kā arī tiesības piekļūt Kandidāta personas datiem un informācijai par datu apstrādes nolūkiem, apstrādājamo datu kategorijām, datu saņēmēju kategorijām, datu apstrādes periodu un datu ieguves avotiem.
22. Ja Kandidāta pieteikuma dokumentos norādītie dati ir mainījušies vai Kandidāts uzskata, ka Sabiedrības apstrādātā informācija par Kandidātu ir neprecīza vai nepareiza, Kandidātam ir tiesības pieprasīt, lai šī informācija tiktu mainīta, precizēta un/vai labota.
23. Kandidātam ir tiesības jebkurā laikā atsaukt savu piekrišanu un pieprasīt pārtraukt personas datu turpmāku apstrādi, kas tiek veikta, pamatojoties uz piekrišanu, un (vai) nepiekrist personas datu apstrādei, ja personas dati tiek apstrādāti Sabiedrības leģitīmās interesēs.
24. Noteiktos datu apstrādes tiesību aktos definētos gadījumos (ja personas dati tiek apstrādāti nelikumīgi, ir zudis datu apstrādes pamats u. c.) Kandidātam ir tiesības pieprasīt, lai Sabiedrība dzēš Kandidāta personas datus.
25. Kandidātam ir tiesības apturēt savu personas datu apstrādi, līdz, pēc Kandidāta pieprasījuma, tiek pārbaudīta apstrādes likumība.
26. Kandidātam ir tiesības pieprasīt, lai Sabiedrība rakstveida vai vispārpieņemtā elektroniskā formā sniedz informāciju par Sabiedrībai iesniegtiem Kandidāta personas datiem, kas tiek apstrādāti ar automatizētiem līdzekļiem, pamatojoties uz viņa piekrišanu vai līguma izpildi, un, ja iespējams, pārsūtīt šos datus citam pakalpojumu sniedzējam (tiesības uz datu pārnesamību).
27. Kandidātam ir tiesības iesniegt sūdzību attiecīgās valsts datu aizsardzības iestādē (LT: Valsts datu aizsardzības inspekcija (adrese L. Sapiegos st. 17, Viļņa, tīmekļa vietnes adrese - <https://vdai.lrv.lt>; LV: Datu valsts inspekcija (adrese Elijas iela 17, Rīga, LV-1050, tīmekļa vietnes adrese - <https://www.dvi.gov.lv>; EE: Tatari 39, 10134 Tallina, Igaunija, tīmekļa vietnes adrese - <https://www.aki.ee/en)>).
28. Ja Kandidāts uzskata, ka Sabiedrība apstrādā viņa/viņas datus, pārkāpjot datu aizsardzības tiesību aktu prasības, Kandidāts vispirms tiek aicināts vērsties tieši Sabiedrībā.
29. Saņemot Kandidāta pieprasījumu par jebkuru viņa tiesību īstenošanu un noskaidrojot Kandidāta identitāti, Sabiedrība apņemas bez nepamatotas kavēšanās, bet jebkurā gadījumā ne vēlāk kā viena mēneša laikā pēc pieprasījuma saņemšanas, sniegt Kandidātam informāciju par darbībām, kas veiktas pēc Kandidāta pieprasījuma. Atkarībā no pieteikumu sarežģītības un skaita Sabiedrībai ir tiesības pagarināt viena mēneša termiņu vēl par diviem mēnešiem, informējot Kandidātu pirms pirmā mēneša beigām un norādot šāda pagarinājuma iemeslus.
30. Kandidātam nav jāmaksā nekāda maksa, lai iegūtu informāciju par saviem personas datiem, ko apstrādā Sabiedrība (vai, lai izmantotu jebkuras citas tiesības). Tomēr Sabiedrība var pieprasīt samērīgu maksu, ja Kandidāta pieprasījums ir acīmredzami nepamatots, atkārtots vai nesamērīgs.